สวัสดีค่ะ อยากทราบว่าถ้าเราทานยาคุมเม็ดสุดท้ายหมดแล้วระหว่างเว้นในช่วง7วันถ้ามีเพศสัมพันธ์แล้วแฟนเกิดปล่อยในจะท้องมั้ยค่ะ
สวัสดีค่ะ หากที่ผ่านมาได้ทานยาคุมกำเนิดอย่างถูกต้อง คือทานทุกวัน ไม่มีวันที่ลืมทาน ทานยาในเวลาใกล้เคียงกันของแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วมด้วย ยาคุมกำเนิดก็จะมีประสิทธิภาพในการป้องกันการตั้งครรภ์ได้มากกว่า 99% แม้จะอยู่ในช่วงของการเว้นระยะ 7 วันก็ตามแต่หากในช่วงเว้นระยะ 7 วันนี้ ไม่มีประจำเดือนมา ควรลองตรวจหาการตั้งครรภ์ดูค่ะ เพราะอาจเกิดการตั้งครรภ์มาก่อนหน้านั้นแล้ว